Carantina a fost prelungită cu încă șapte zile în Corbeanca, Dobroești, Mogoșoaia, Otopeni și Popești-Leordeni.
Măsura intră în vigoare sâmbătă, la ora 22.00. Prelungirea carantinei a fost propusă ca urmare a analizelor de risc zonă focar întocmite de către DSP Ilfov și a avizelor emise de către INSP.
Măsura de carantinare se prelungește pentru o perioadă de 7 zile, începând cu data de 12 decembrie, ora 22:00, în următoarele localități ilfovene: Corbeanca, Dobroești, Mogoșoaia, Otopeni și Popești-Leordeni, anunță Prefectura Ilfov.Prelungirea măsurii de carantinare zonală pentru cele cinci localități ilfovene a fost propusă ca urmare a analizelor de risc zonă focar întocmite de către Direcția de Sănătate Publică Ilfov și a avizelor emise de către Institutul Național de Sănătate Publică.Conform datelor transmise de către DSP Ilfov, rata de incidență cumulată se prezintă după cum urmează: 7,76/1000 locuitori pentru comuna Corbeanca; 7,01/1000 locuitori pentru comuna Dobroești; 7,97/1000 locuitori pentru comuna Mogoșoaia; 8,89/1000 locuitori pentru orașul Otopeni; 8,98/1000 locuitori pentru orașul Popești-Leordeni.Decizia Prefecturii Ilfov poate fi consultată aici.